Source: http://www.handlova.sk/zastupca-primatorky.phtml?id_menu=1656&module_data__362056__month_actual=4&module_data__362056__year_actual=2019
Timestamp: 2019-08-24 12:06:33+00:00

Document:
> Samospráva > Zástupca primátorky
Zástupca primátorky mesta 2018-2022
www: www.handlova.sk
Zamestnanie: Zástupca primátorky mesta Handlová
Vzdelanie: vysokoškolské, druhý stupeň, odbor: verejná správa
Záujmy: šport a turistika, ochrana prírody, školstvo a vzdelávanie, literatúra, politika
Aktualizované 10.6.2019 -JP-
Postavenie zástupcu primátorky mesta a rozsah činnosti
Primátora mesta zastupuje zástupca, ktorého spravidla na celé funkčné obdobie poveruje zastupovaním do 60 dní od zloženia sľubu primátora. (Ak by tak neurobil primátor mesta, zástupcu zvolí mestské zastupiteľstvo.)
Ak primátor odvolá zástupcu, poverí zastupovaním ďalšieho poslanca do 60 dní od odvolania.
Ak zanikne mandát primátora pred uplynutím funkčného obdobia, plní úlohy primátora v plnom rozsahu zástupca primátorky.
Zástupca primátora zastupuje primátora v rozsahu určenom primátokou v písomnom poverení.
V meste Handlová bol poverený výkonom funkcie zástupcu primátorky Ing. Radoslav Iždinský dňa 10.12.2018 na Ustanovujúcom mestskom zastupiteľstve mesta Handlová po voľbách z 10.11.2018.
Primátorka mesta poverila dňom 10.12.2019 písomným poverením zástupcu primátorky v súlade s § 13b zákona č.369/1990 Zb. o obecnom zriadení v znení neskorších predpisov zastupovaním v rozsahu poverenia zástupcu primátorky Ing. Radoslava Iždinského. Zástupcovi primátorky určila rozsah zastupovania primátorky v uvedených oblastiach nasledovne:
podieľa sa na tvorbe, realizácií a kontrole regionálneho rozvoja mesta, rozvojových programov a investícií;
podieľa sa na tvorbe, realizácií a kontrole opatrení v oblasti životného prostredia, čistoty a údržby verejnej zelene, problematike odpadového hospodárstva;
podieľa sa na tvorbe, realizácií a kontrole opatrení v oblasti bytovej politiky, sociálnej politiky, politiky mesta v oblasti dobrej správy vecí verejných a v oblasti zvyšovania transparentnosti samosprávy;
spolupracuje a komunikuje s verejnosťou pri vytváraní zdravého životného prostredia, úprave verejných priestranstiev a výstavbe verejných kultúrnych a športových zariadení, zariadení občianskej vybavenosti a podobne;
reprezentuje a zastupuje mesto na oficiálnych prijatiach a podujatiach s patronátom alebo účasťou mesta;
spolupracuje s orgánmi štátnej správy a samosprávy, školami, charitatívnymi, spoločenskými, kultúrnymi a športovými združeniami a podnikateľskými subjektmi pri presadzovaní a ochrane záujmov mesta;
podieľa sa na rozvoji partnerskej spolupráce s domácimi a zahraničnými subjektmi;
podieľa sa na získavaní finančných prostriedkov pre potreby mesta;
koordinuje činností stálych komisií mestského zastupiteľstva v súčinnosti s odbornými útvarmi mestského úradu, mestskou radou a mestským zastupiteľstvom;
koordinuje rozdelenie úloh v súčinnosti s orgánmi mesta a poslancami mestského zastupiteľstva;
tvorí stanoviská a pripomienky k materiálom na rokovanie mestského zastupiteľstva, mestskej rady, komisií pri mestskom zastupiteľstve a pre primátora;
zúčastňuje sa na rokovaniach, previerkach a kontrolách mesta a mestského zastupiteľstva;
plní úlohy určené primátorkou mesta, mestským zastupiteľstvom a mestskou radou;
prijíma a vybavuje žiadostí, podnetov a pripomienok občanov a organizácií pôsobiacich na území mesta;
podieľa sa na vypracovávaní Programu hospodárskeho a sociálneho rozvoja mesta, zabezpečenie kontroly jeho plnenia pri návrhu rozpočtu a schvaľovaní jeho záverečného účtu;
spolupracuje so zamestnávateľmi na území mesta;
vyhľadáva nových investorov pre rozvoj cestovného ruchu, podnikania zamestnanosti na území mesta;
pripomienkuje všeobecne záväzné nariadenia, interné predpisy a iné riadiace akty;
plní ďalšie úlohy na základe písomného poverenia primátora mesta;
Výkon úkonov a činností zástupcu primátora v uvedených oblastiach má trvalý charakter a spočíva vo vykonávaní koordinačných, koncepčných a kontrolných činností a spolupráci pri riadení dotknutých organizačných útvarov mestského úradu, ktoré úlohy vo vymenovaných oblastiach zabezpečujú.
Počas krátkodobej neprítomnosti z dôvodu služobnej cesty, dovolenky a práceneschopnosti resp. iného dôvodu:
vykonáva všetky úkony a činnosti uvedené v bode A tohto poverenia;
vykonáva bežné úkony súvisiace s činnosťou mestského zastupiteľstva a so zabezpečením chodu mesta;
v majetkoprávnych vzťahoch vykonáva potrebné úkony smerujúce k uzatvoreniu zmlúv resp. dohôd, t. j. zúčastňuje sa rokovaní, podieľa sa na zhromažďovaní a spracovávaní podkladov a pod., okrem oprávnenia podpisovať zmluvy prípadne dohody;
v pracovnoprávnych vzťahoch sa podieľa na zhromažďovaní údajov a podkladov k pracovnoprávnym úkonom, okrem oprávnenia podpisovať právne úkony ohľadne vzniku, zmeny a zániku pracovného pomeru a pracovných činností vykonávajúcich mimo pracovného pomeru.
Počas dlhodobej neprítomnosti alebo nespôsobilosti na výkon funkcie primátorky v zmysle § 13b ods. 4 zákona o obecnom zriadení v platnom znení vykonáva všetky funkcie primátorky mesta v plnom rozsahu.
Poverenie nezahŕňa podpisovanie akýchkoľvek právnych úkonov, zmlúv alebo akýchkoľvek iných dokladov a dokumentov, z ktorých by mestu Handlová vznikali finančné záväzky. Poverenie zároveň nezahŕňa ani podpisovanie rozhodnutí mesta Handlová.
Zástupca primátorky je povinný všetky úkony súvisiace s týmto poverením vykonať osobne. Poverenie sa stáva platným dňom jeho podpísania primátorkou mesta a zástupcom primátorky mesta.
V Handlovej, dňa 10.12.2018, Mgr. Silvia Grúberová, primátorka mesta Handlová. Poverenie vo vyššie uvedenom rozsahu prijal Ing. Radoslav Iždinský 10.12.2018
V zmysle § 4 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov s poukazom na § 25 ods.7 zákona č. 369/1990 Zb. o obecnom zriadení v znení neskorších predpisov plat zástupcu primátorky mesta Handlová sa určuje s účinnosťou od 1.februára 2019 nasledovne:
V zmysle zákona o právnom postavení a platových pomeroch starostov obcí a primátorov miest starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok 2018 a násobku podľa § 4 ods.1, ktorý určuje platové skupiny podľa počtu obyvateľov obce alebo mesta. Primátorka mesta Handlová je podľa zákona zaradená do 6. platovej skupiny, s násobkom 2,81. Nárok na plat 1013x 2,81, t.j. 2847,- €.
Podľa §25 ods.7 zákona č.369/1990 Zb. zástupcovi primátorky mesta sa stanovuje plat 70% celkového platu primátorky: 1993,- €.
Plat zástupcu primátorky mesta je pre rok 2019 vo výške 1993,-€. Takto určený plat sa bude vyplácať v stanovených výplatných termínoch po odpočítaní zákonných zrážok, pokiaľ sa nezmenia podmienky, za ktorých bol priznaný.
Bytové stránky
Dň 3.4.2019 po prvýkrát zasadala Bytová rada mesta Handlová, v ktorej komptencii je prerokovanie problematiky bytov v meste Handlová. Jednou z noviniek sú online poradovníky, ktoré nájdete po kliknutí na linku nižšie
Poradovníky, štatút bytovej rady a ďalšie informácie nájdete po kliknutí sem.
93633688

References: § 13
 § 13
 § 4
 § 25
 § 4
 §25